Pagal Reglamento (ES) Nr. 1306/2013 43 straipsnį įplaukos, gautos ištaisius finansines klaidas pagal sprendimus dėl apskaitos ir sąskaitų atitikties patvirtinimo, įplaukos, gautos susigrąžinus sumas dėl pažeidimų, ir įplaukos, gautos taikant pieno mokestį, yra laikomos įplaukomis, asignuotomis EŽŪGF išlaidoms padengti. Asignuotosios įplaukos gali būti naudojamos bet kokioms EŽŪGF išlaidoms padengti. Per biudžetinius metus nepanaudota tokių įplaukų dalis bus automatiškai perkelta į kitus biudžetinius metus .

Duomenys apie preliminarų 2015 m. Europos žemės ūkio garantijų fondo (EŽŪGF) biudžeto vykdymą pateikiami priede; išlaidų suma – 44 073,6 mln. EUR. Didžiausia šios sumos dalis yra EŽŪGF išlaidos pagal pasidalinamąjį valdymą, kurias valstybės narės deklaravo nuo 2014 m. spalio 16 d. iki 2015 m. spalio 15 d., ir per biudžetinius metus atlikti mėnesinių kompensacijų sumažinimai. Taip pat įtrauktas tiesioginių išlaidų, kurios sudaro apie 24,5 mln. EUR ir kurias dar numatyta patirti iki 2015 m. gruodžio 31 d., įvertis.

Ši nepanaudota suma susidarė dėl to, kad šiek tiek sumažėjo kai kurių valstybių narių išlaidos nacionalinėms paramos vyno sektoriui programoms, palyginti su 2015 m. biudžete šioms programoms numatytomis viršutinėmis ribomis.

Ši nepanaudota suma susidarė dėl to, kad šiek tiek sumažėjo kai kurių valstybių narių išlaidos 2014–2015 m. darbo programoms, įtrauktoms į jų kokybės gerinimo priemones, palyginti su 2015 m. biudžete numatytomis išlaidomis.

Šioje srityje į 2015 m. biudžeto sąmatą įtraukti asignavimai tiesioginėms išlaidoms stebėsenai ir prevencinėms priemonėms (6,8 mln. EUR), teigiamoms sąskaitų patvirtinimo pataisoms (20 mln. EUR) ir su ginčų sprendimu susijusiems mokėjimams (60.5 mln. EUR) padengti. Išlaidos stebėsenai ir prevencinėms priemonėms sudarė maždaug 9,3 mln. EUR. Pagal šį biudžeto skyrių valstybėms narėms taip pat buvo grąžinta 20 mln. EUR ir 29,2 mln. EUR dėl jų atžvilgiu atliktų pataisų, susijusių su apskaitos ir sąskaitų atitikties patvirtinimu. Bendra nepanaudotų šio skyriaus asignavimų suma iš esmės susidarė dėl to, kad sprendžiant ginčus valstybės narės sumokėjo tik maždaug 1,7 mln. EUR kompensacinių palūkanų. Šios išmokos buvo gerokai mažesnės, palyginti su 2015 m. biudžete numatyta 60,5 mln. EUR suma. Tačiau kadangi šie reikalavimai priklauso nuo teismo bylų rezultatų valstybėse narėse, kompensacinių palūkanų išmokos bus atliekamos ir grąžinamos ir iš 2016 m. biudžeto.

Šis asignavimų perviršis susidarė dėl to, kad valstybės narės patyrė išlaidų, susijusių su privataus kiaulienos sandėliavimo schema pagal Komisijos įgyvendinimo reglamentą (ES) Nr. 2015/360, kurį Komisija patvirtino norėdama išspręsti sudėtingą šio sektoriaus rinkos situaciją, kuriai 2015 m. biudžete nebuvo numatyta jokių asignavimų.

Šis asignavimų perviršis susidarė dėl to, kad padidėjo kai kurių valstybių narių išlaidos Komisijos patvirtintoms POSEI rinkos priemonių programoms, palyginti su 2015 m. biudžete šioms programoms numatytomis išlaidomis.

Šis asignavimų perviršis susidarė dėl to, kad padidėjo kai kurių valstybių narių išlaidos Komisijos patvirtintoms pardavimo skatinimo programoms, palyginti su 2015 m. biudžete šioms programoms numatytomis išlaidomis.

Tokį skirtumą iš dalies lėmė tai, kad iš 2014 į 2015 m. galiausiai perkelta asignuotųjų įplaukų suma sudarė 341,3 mln. EUR, t. y. 11,3 mln. EUR daugiau nei biudžete numatyta 330 mln. EUR suma. Visa ši suma buvo visa panaudota EŽŪGF 2015 biudžetinių metų išlaidoms padengti.

Be to, 2015 m. naujai surinktų asignuotųjų įplaukų suma buvo 1 631,7 mln. EUR, o biudžete numatyta suma – 1 438,6 mln. EUR. Iš esmės taip atsitiko dėl to, kad pataisos, numatytos Komisijos patvirtintuose sprendimuose dėl atitikties patvirtinimo, buvo didesnės, nei numatyta 2015 m. biudžete. Naujai surinktų asignuotųjų įplaukų dalis, kuri nebus panaudota 2015 m., bus perkelta ir panaudota 2016 m.

5.Išvados

Iš preliminarių 2015 m. EŽŪGF biudžeto išlaidų, įskaitant tiesioginių išlaidų iki 2015 m. gruodžio 31 d. įverčius, matyti, kad, palyginti su biudžete patvirtintais asignavimais, asignavimų perviršis siekia 1 076,3 mln. EUR. Šis asignavimų perviršis padengtas iš turimų 1 972,9 mln. EUR asignuotųjų įplaukų. Be to, 2015 m. nebuvo mobilizuotos krizių rezervo lėšos, todėl 433 mln. EUR nepanaudotų asignavimų suma lieka 2015 m. biudžete.

Pagal Reglamento (ES) Nr. 1306/2013 26 straipsnio 6 dalį Komisija priėmė Reglamentą (ES) 2015/2094, kuriame nustatytos sumos, kurios 2016 m. kompensuojamos tiesioginių išmokų, kurioms tais finansiniais metais buvo taikytas finansinės drausmės mechanizmas, gavėjams. Pagal finansinės drausmės mechanizmą nustatytą sumą atitinkanti 409,8 mln. EUR nepriskirtų asignavimų suma, valstybių narių 2015 m. išskaičiuota iš tiesioginių išmokų, turėtų būti perkelta į 2016 finansinius metus ir panaudota su tuo susijusioms valstybių narių išlaidoms kompensuoti.

Dar reikės atlikti keletą asignavimų patikslinimų ir perkėlimų metų pabaigoje. Atsižvelgiant į šiuos patikslinimus ir į pirmiau išdėstytus 2015 m. biudžeto finansavimo poreikius, numatoma, kad perkeltinas asignuotųjų įplaukų likutis sudarys maždaug 890 mln. EUR ir ši suma įtraukiama į 2016 m. biudžetą.